

**Z A P I S N I K**

**sa 21. /dvadesetprve/ sjednice Općinskog vijeća općine Okučani održane 30. prosinca 2019. godine u općinskoj vijećnici, trg dr. Franje Tuđmana br. 1.**

**Sjednica je počela s radom u 18,00 sati.**

**Po završenom prozivanju utvrđeno je da je na sjednici nazočno 13 od ukupno 13 pozvanih vijećnika općinskog vijeća općine Okučani i to: Ivica Pivac, Josip Agatić, Mirko Ćumurdžić, Goran Ivakić, Josip Čabraja, Kata Mijić, Milan Vučković, Marinka Blažević, Mario Bokulić, Borislav Ojdanić, Jure Mandir, Ilija Drageljević i Milenko Ećimović**

**Pored vijećnika općinskog vijeća sjednici su nazočili: Aca Vidaković – načelnik Općine Okučani, zamjenik načelnika Stjepan Lalić, Ruža Vidović županijska vijećnica, Ljiljana Ceboci pročelnica Jedinstvenog upravnog odjela Općine Okučani, direktor komunalnog poduzeća “Sloboština” Ivan Golub i djelatnica radio postaje “Bljesak” Okučani Snježana Redžić.**

**Sjednicom je predsjedavao i njom rukovodio Ivica Pivac – predsjednik općinskog vijeća općine Okučani.**

**Zapisnik je vodila Sanja Markanović – referent za opće upravne poslove općine Okučani.**

**Nazočni su uz poziv za sjednicu dobili i zapisnik sa 20. sjednice općinskog vijeća pa ga je predsjedavajući dao na raspravu.**

Nakon zaključene rasprave predsjedavajući je dao Zapisnik na usvajanje. Općinsko vijeće je glasovanjem s 13 glasova «za», nitko «protiv» i bez «suzdržanih» donijelo

Z A K L J U Č A K

O USVAJANJU ZAPISNIKA SA 20. SJEDNICE OPĆINSKOG

VIJEĆA OPĆINE OKUČANI ODRŽANE 12. PROSINCA 2019. GODINE

Nakon usvajanja Zapisnika s 20. sjednice općinskog vijeća, predsjedavajući je dao na razmatranje dnevni red koji su nazočni dobili uz poziv za sjednicu.

D N E V N I R E D:

1. AKTUALNI SAT;

2. RAZMATRANJE I USVAJANJE IZMJENA I DOPUNA PRORAČUNA OPĆINE OKUČANI ZA 2019. GODINU /TREĆI REBALANS/;

3. RAZMATRANJE I USVAJANJE II. IZMJENE I DOPUNE PROGRAMA GRADNJE OBJEKATA KOMUNALNE INFRASTRUKTURE ZA 2019. GODINU;

4. RAZMATRANJE I USVAJANJE;

1. Programa javnih potreba u području obrazovanja, kulture, športa, informiranja, manifestacija i udruga građana općine Okučani za 2019. godinu /treći rebalans/;

b) Programa socijalnih potreba - financijskog plana o pravima iz socijalne skrbi na području općine Okučani za 2019. godinu/treći rebalans/;

c) Programa održavanja komunalne infrastrukture za 2019. godinu /treći rebalans/;

d) Programa utroška sredstava šumskog doprinosa za 2019. godinu /treći rebalans/;

e) Programa utroška sredstava naknade za zadržavanje nezakonito izgrađenih zgrada u prostoru za 2019. godinu /treći rebalans/;

f) Programa korištenja sredstava ostvarenih od zakupa, prodaje, prodaje izravnom pogodbom, privremenog korištenja i davanju na korištenje izravnom pogodbom poljoprivrednog zemljišta u vlasništvu Republike Hrvatske na području općine Okučani za 2019. godinu /treći rebalans/;

g) Programa organiziranja i provođenja zaštite i spašavanja na području općine Okučani za 2019. godinu/treći rebalans/;

h) Programa javnih potreba u području dodatnih usluga u zdravstvu i preventivi općine Okučani za 2019. godinu/treći rebalans/;

1. Programa utroška sredstava od prodaje kuća i stanova u državnom vlasništvu na području općine Okučani za 2019. godinu /treći rebalans/;

5. RAZMATRANJE I USVAJANJE FINANCIJSKOG PLANA ZA 2020. GODINU KOMUNALNOG PODUZEĆA „SLOBOŠTINA d.o.o“ ZA KOMUNALNE DJELATNOSTI I DONOŠENJE ZAKLJUČKA O USVAJANJU;

6. R A Z L I Č I T O.

TOČKA 1. AKTUALNI SAT

ACA VIDAKOVIĆ, općinski načelnik je upoznao nazočne o aktivnostima od posljednje sjednice općinskog vijeća do danas.

Između ostalnog pojasnio je zbog čega dolazi do smanjenja proračuna te naglasio kako je od posljednje sjednice raspisan natječaj za mjeru 7.4.1 odnosno za realizaciju izgradnje nadstrešnice i ostale infrastrukture na nogometnom igralištu.

Zatim je rekao kako su 20. prosinca otvorene ponude te se čeka izbor najboljeg ponuditelja za izvođenje radova . Kako će radovi biti objavljeni u 2020. godini predviđeni iznos od 5.700,000,00 kn rebalansom se smanjuje i prenosi u sljedeću godinu.

Načelnik je dodao kako su završeni projekti ulica Viktorijin prilaz, Josipa Kozarca, a u izgradnji je i projekt rekonstrukcije ulice Kamila Kolba.

TOČKA 2. RAZMATRANJE I USVAJANJE IZMJENA I DOPUNA PRORAČUNA OPĆINE OKUČANI ZA 2019. GODINU /TREĆI REBALANS/;

IVICA PIVAC- je rekao da su nazočni uz poziv za sjednicu dobili Prijedlog izmjene i dopune Proračuna Općine Okučani za 2019. godinu /treći rebalans/ te je zamolio pročelnicu Jedinstvenog upravnog odjela Općine Okučani gđu. Ljiljanu Ceboci da obrazloži Prijedlog izmjena i dopuna Proračuna Općine Okučani za 2019. godinu /treći rebalans/:

LJILJANA CEBOCI- je obrazložila rebalans proračuna i rekla da se on s predviđenog iznosa koji je utvrđen 2. rebalansom od 21.733.921,00 kn smanjuje za 8.948.981,00 kn i sada iznosi 12.784,940 kn.

Razlog smanjenja i realnijeg prikazivanja Proračuna su projekti koji nisu završeni u 2019. godini i prebačeni su u 2020. godinu. Jedan od projekata je i mjera 7.4.1 što je i načelnik pojasnio, zatim reciklažno dvorište i dr.

Zatim je pročelnica obrazložila pojedine stavke iz rebalansa Proračuna za 2019.godinu.

Potom je predsjedavajući otvorio raspravu.

Vijećnik gosp. Borislav Ojdanić /SDP/- rekao je da će biti suzdržan od glasovanja i naglasio je kako je ovo već „viđena priča“ , proračun se uveća pa se onda nekoliko puta smanjuje.

Zatim je vijećnik komentirao uložena sredstva za pročistač otpadnih voda, kreditiranje Vodovoda Zapadna Slavonija, sredstva uložena u industrijsku zonu u Okučanima i povećanje plaće zaposlenicima Općine?

Na vijećnički komentar odgovorila je pročelnica rekavši ako se planira aplicirati za bilo kakve projekte oni moraju biti vršteni u proračun.

Što se tiče Vodovoda Zapadna Slavonija, Općina Okučani je suvlasnik sa 6,41% i mora sudjelovati u financiranju istoga, a vezano za plaće zaposlenika rekla je da je JUO Općine Okučani 9 godina išao sa smanjivanjem plaće zaposlenicima i sada je samo vraćeno ono što je godinama smanjivano.

U raspravu se uključio i načelnik te je pojasnio pojedine stavke iz rebalansa i dao odgovore na viječnička pitanja.

Vijećnik gosp. Mario Bokulić /HSS/ pitao je zašto općina Okučani nema političkog utjecaja u realiziranju projekata poput ribnjaka, industrijske zone i pročistača otpadnih voda koji su neriješen problem već godinama?

Zatim je pitao što je sa „Spomen sobom“ u Okučanima, u kojoj je fazi, je li i dalje zaključana?

Načelnik je odgovorio vijećnicima kako je svaka sugestija dobrodošla i svaki prijedlog hvalevrijedan i naglasio kako je problem ribnjaka i dalje neriješen i da se vodi sudski spor i da nažalost općina ne može utjecati na sudske odluke.

Što se tiče industrijske zone, općina je ishodila građevinsku dozvolu i proračunom su predviđeni radovi na industrijskoj zoni za iduću godinu.

Zatim je rekao da je šest godina trajao postupak rješavanja čestica u građevinskoj zoni i da je taj problem sada riješen. Sada je zona kompletna, imamo građevinsku dozvolu i iduća godina će biti fokusirana na taj dio, a to je predviđeno Proračunom.

Zatim je rekao da je „Spomen soba“ u funkciji, svi ekponati su vraćeni na svoja mjesta, a što se tiče „premještanja“ Spomen sobe u školu o tome će odlučivati Ministarstvo hrvatskih branitelja kao i Brodsko – posavska županija.

Isto tako je naglasio da se zahvaljuje svima koji su radili za uređenje „Spomen sobe“.

Nakon zaključene rasprave općinsko vijeće je glasovanjem s 12 glasova «za», nitko «protiv» i 1 «suzdržan» od glasovanja u s v o j i l o j e

IZMJENE I DOPUNE PRORAČUN OPĆINE OKUČANI ZA 2019. GODINU/TREĆI REBALANS/

/Izmjene i dopune Proračuna općine Okučani za 2019. godinu /treći rebalans/ u privitku izvornog zapisnika i čini njegov sastavni dio/.

TOČKA 3. RAZMATRANJE I USVAJANJE II. IZMJENE I DOPUNE PROGRAMA GRADNJE OBJEKATA KOMUNALNE INFRASTRUKTURE ZA 2019. GODINU;

IVICA PIVAC- je rekao da su nazočni uz poziv za sjednicu dobili II. izmjene i dopune Programa gradnje objekata komunalne infrastrukture za 2019. god. pa je zamolio pročelnicu Jedinstvenog upravnog odjela Općine Okučani gđu. Ljiljanu Ceboci da obrazloži navedeni akt.

LJILJANA CEBOCI- kazala je da se prema navedenim izmjenam i dopunama Programa izdvojeno ukupno 4.705.613,98 kn za gradnju i to iz bespovratne potpore oko 1.691.076,83 kn a od vlastitih sredstava 3.014.537,30 kuna.

Potom je predsjedavajući otvorio raspravu.

Nakon zaključene rasprave u kojoj je sudjelovao vijećnik Borislav Ojdanić /SDP/ i vijećnik Milenko Ećimović /SDSS/ općinsko vijeće je glasovanjem s 12 glasova «za», nitko «protiv» i 1 «suzdržan» od glasovanja u s v o j i l o j e

/ II. IZMJENE I DOPUNE PROGRAMA GRADNJE OBJEKATA KOMUNALNE INFRASTRUKTURE ZA 2019. GODINU/;

/Program u privitku izvornog zapisnika i čini njegov sastavni dio/.

TOČKA 4. RAZMATRANJE I USVAJANJE IZMJENA I DOPUNA PROGRAMA:

a) Programa javnih potreba u području obrazovanja, kulture, športa, informiranja, manifestacija i udruga građana općine Okučani za 2019. godinu /treći rebalans/;

b) Programa socijalnih potreba-financijskog plana o pravima iz socijalne skrbi na području općine Okučani za 2019. godinu /treći rebalans/;

c) Programa održavanja komunalne infrastrukture za 2019. godinu /treći rebalns/;

d) Programa utroška sredstava šumskog doprinosa za 2019. godinu/ treći rebalans/;

e) Programa utroška sredstava naknade za zadržavanje nezakonito izgrađenih zgrada u prostoru za 2019. godinu /treći rebalans/;

f) Programa korištenja sredstava ostvarenih od zakupa, prodaje, prodaje izravnom pogodbom, privremenog korištenja i davanju na korištenje izravnom pogodbom poljoprivrednog zemljišta u vlasništvu Republike Hrvatske na području općine Okučani za 2019. godinu /treći rebalans/;

g) Programa organiziranja i provođenja zaštite i spašavanja na području općine Okučani za 2019. godinu /treći rebalans/;

h) Programa javnih potreba u području dodatnih usluga u zdravstvu i preventivi općine Okučani za 2019. godinu /treći rebalans/;

i ) Programa utroška sredstava od prodaje kuća i stanova u državnom vlasništvu na području općine okučani za 2019. godinu /treći rebalans/;

IVICA PIVAC- je rekao da su nazočni uz poziv za sjednicu dobili prijedlog izmjena i dopuna navedenih Programa koji proizilaze iz rebalansa Proračuna pa je zamolio načelnika da ih obrazloži.

ACA VIDAKOVIĆ- je kazao kako Program javnih potreba u području obrazovanja, kulture, športa, informiranja, manifestacija i udruga građana općine Okučani za 2019. godinu sadrži:

Program javnih potreba u predškolskom odgoju i naobrazbi sredstva općine Okučani i prihoda za posebne namjene za rad Dječjeg vrtića i sufinanciranje programa predškole povećavaju se sa 322.589,00 kn na 380.000,00 kn, povećavaju se rashodi na poziciji redovnog financiranja putem Zahtjeva za Dječji vrtić u Novoj Gradiški kao i za nabavku opreme za Dječji vrtić u Okučanima.

Ukupno javne potrebe za u području predškolskog odjela u iznosu od 380.000,00 kn.

Financiranje programa osnovnoškolskog obrazovanja

- potpore osnovnoškolskom obrazovanju za posebne programe i aktivnosti za OŠ Okučani povećavaju se sa 40.000,00 kn na ukupno 77.000,00 kn za povećane potrebe u tekućim rashodima i nabavci opreme.

- financiranje programa srednjoškolskog obrazovanja i stipendiranje učenika i studenata, stipendiranje učenika i studenata smanjuje se sa 30.000,00 kn na 15.000,00 kn, sufinanciranje prijevoza smanjuje se sa 50.000,00 kn na 30.000,00 kn.

U 2019. godini sufinancirali su se i programi srednjoškolskih ustanova u nabavci opreme u iznosi od 8.000,00 kn.

Ukupno javne potrebe u području predškolskog odgoja i obrazovanja 435.586,00 kn povećavaju se na iznos od 510.000,00 kn.

Program javnih potreba u kulturi;

Ustanove u kulturi – Narodna knjižnica i čitaonica Okučani planirani iznos od 198.787,00 povećava se na 199.900,00 kn što obuhvaća redovnu djelatnost te nabavka knjižne i neknjižne građe, opreme, programska podrška, stručna edukacija i obrazovanje zaposlenika.

Sredstva Općine Okučani od planiranih 142.421,58 kn povećavaju se na 162.941,00 kn, vlastiti prihodi u iznosu od 6.959,23 kn smanjuju se na 3.000,00 kn , ostali izvori su iz Ministarstva kulture i županije smanjuju se sa planiranih 49.406,19 kn na 33.959, 00 kn.

Djelatnosti ustanova i udruga u kulturi koje su od interesa za općinu Okučani u ukupnom iznosu od planiranih 103.000,00 kn povećava se na 113.000,00 kn.

Za Radio Bljesak d.d iznos od 65.000,00 kuna (25% vlasništvo Općine Okučani) povećava se na 75.000,00 kn.

Manifestacije u kulturi:

Ukupno manifestacije u kulturi sa planiranih sa 20.000,00 kn smanjuju se na 18.000,00 kn, a ukupno Program javnih potreba u kulturi smanjuje se sa 501.536,00 kn na 485.900,00 kn.

Program javnih potreba u športu obuhvaća programe, aktivnosti, poslove vezane u športu od značaja za općinu Okučani, djelovanje športskih udruga, provođenje športskih aktivnosti djece, mladež, športsko – rekreacijske aktivnosti građana i sl.

Planirana sredstva za udruge u športu za 2019.god. sa 105.000,00 kn povećavaju se na 154.000,00 kn.

Program ostalih javnih potreba udruga građana na području općine Okučani od planiranih 50.000,00 kn povećava se na iznos od 68.000,00 kn.

## Program rada vjerskih zajednica na području Općine Okučani ukupan iznos za 2019.god. od 97.000,00 kn.

Manifestacije na području općine Okučani u iznosu od 245.000,00 kn.

b) Program socijalnih potreba-financijskog plana o pravima iz socijalne skrbi na području općine Okučani za 2019. godinu;

Ovim izmjenama i dopunama Programa socijalnih potreba u 2019. godini smanjuju se od ukupno planiranih financijskih sredstava u iznosu od 666.000,00 kn na 566.000,00 kn.

c) Program održavanja komunalne infrastrukture za 2019. godinu;

Programom održavanja komunalne infrastrukture određuje se održavanje komunalne infrastrukture na području općine Okučani za komunalne djelatnosti: odvodnja atmosferskih voda, održavanje čistoće u dijelu koji se odnosi na čišćenje javnih površina, održavanje javnih površina, održavanje i poporavak nerazvrstanih cesta, održavanje groblja, prilaznih puteva i zgrade mrtvačnice, postavljanje i skidanje svjetlećih lampi i ukrasa, javna rasvjeta.

Ovim Programom utvrđuje se opis i opseg poslova održavanja s procjenom troškova po djelatnostima i iskaz financijskih sredstava potrebnih za ostvarivanje programa, s naznakom izvora financiranja.

Ukupan iznos financijskih sredstva predviđen za 2019. god. za Program održavanja komunalne infrastrukture povećava se u iznosu od 1.714.000,00 kn na 1.865.000,00 kn.

d) Program utroška sredstava šumskog doprinosa za 2019. godinu;

Ovim Programom utvrđuje se visina prihoda i utroška sredstava ostvarenih temeljem uplata šumskog doprinosa u proračun Općine Okučani za 2019.god.

U 2019. god. planirani prihodi od 445.000,00 kn povećavaju se za 130.000,00 kn na ukupno 575.000,00 kn.

Sredstva će se utrošiti za kapitalna ulaganja u komunalnu infrastrukturu općine Okučani.

e) Program utroška sredstava naknade za zadržavanje nezakonito izgrađenih zgrada u prostoru za 2019. godinu;

Prihod od naknade za zadržavanje nezakonito izgrađenih zgrada u prostoru planirani iznos od 15.000,00 kn smanjuje se na 10.000,00 kn.

Sredstva će se utrošiti za poboljšanje infrastrukturno nedovoljno opremljenih naselja sukladno Programu izgradnje objekata i uređaja komunalne infrastrukture za 2019.god.

f) Programa korištenja sredstava ostvarenih od zakupa, prodaje, prodaje izravnom pogodbom, privremenog korištenja i davanju na korištenje izravnom pogodbom poljoprivrednog zemljišta u vlasništvu Republike Hrvatske na području općine Okučani za 2019. godinu;

Prihod od prodaje i zakupa poljoprivrednog zemljišta u vlasništvu Republike Hrvatske na području Općine Okučani ovim Izmjenam i dopunama u proračunu općine Okučani za 2019. godin, planirani iznos od zakupa poljoprivrednog zemljišta u vrijednosti od 35.000,00 kn smanjuje se na 25.000,00 kn, od prodaje poljoprivrednog zemljišta planirani iznos od 200.000,00 kn povećava se na 270.000,00 kn, a planirani iznos od 100.000,00 kn od zakupa za ribnjake u vlasništvu RH smanjuje se na 0,00 kn.

g) Program organiziranja i provođenja zaštite i spašavanja na području općine Okučani za 2019. godinu;

U Proračunu općine Okučani za 2019.god. osigravaju se sredstva za provođenje Programa organiziranja i provođenja zaštite i spašavanja na području općine Okučani za 2019.god.

Novčana sredstva u iznosu od 155.000,00 kn namjenjena za DVD Okučani utrošena su u navedenom iznosu, za civilnu zaštitu iznos od 41.500,00 kn smanjuje se na iznos od 30.000,00 kn utrošenih sredstava i sufinanciranje gorske službe spašavanja iznos od 5.000,00 kn utrošen je u planiranom iznosu.

h) Program javnih potreba u području dodatnih usluga u zdravstvu i preventivi općine Okučani za 2019. godinu;

Proračunom općine Okučani za 2019. godinu financijska sredstva iz Programa planirana su za aktivnost poslova deratizacije i dezinsekcije u planiranom iznosu od 85.000,00 kn povećavaju se na 190.000,00 kn.

i) Program utroška sredstava od prodaje kuća i stanova u državnom vlasništvu na području općine okučani za 2020. godinu;

Sredstva od prodaje kuća i stanova u državnom vlasništvu na području Općine Okučani planirana su u iznosu od 140.000,00 kn i smanjuju se na iznos od 0,00 kn.

Potom je predsjedavajući otvorio raspravu.

Nakon zaključene rasprave općinsko vijeće je glasovanjem s 13 glasova «za», nitko «protiv» i nitko «suzdržan» od glasovanja u s v o j i l o j e programe kako slijedi:

a) Program javnih potreba u području obrazovanja, kulture, športa, informiranja, manifestacija i udruga građana općine Okučani za 2019. godinu /treći rebalans/;

b) Program socijalnih potreba-financijskog plana o pravima iz socijalne skrbi na području općine Okučani za 2019. godinu /treći rebalans/;

c) Program održavanja komunalne infrastrukture za 2019. godinu /treći rebalans/;

d) Program utroška sredstava šumskog doprinosa za 2019. godinu /treći rebalans/;

e) Program utroška sredstava naknade za zadržavanje nezakonito izgrađenih zgrada u prostoru za 2019. godinu /treći rebalans/;

f) Programa korištenja sredstava ostvarenih od zakupa, prodaje, prodaje izravnom pogodbom, privremenog korištenja i davanju na korištenje izravnom pogodbom poljoprivrednog zemljišta u vlasništvu Republike Hrvatske na području općine Okučani za 2019. godinu /treći rebalans/;

g) Program organiziranja i provođenja zaštite i spašavanja na području općine Okučani za 2019. godinu /treći rebalans/;

h) Program javnih potreba u području dodatnih usluga u zdravstvu i preventivi općine Okučani za 2019. godinu /treći rebalans/;

i) Program utroška sredstava od prodaje kuća i stanova u državnom vlasništvu na području općine okučani za 2019. godinu /treći rebalans/;

/ Programi u privitku izvornog zapisnika i čine njegov sastavni dio/.

TOČKA 5. RAZMATRANJE I USVAJANJE FINANCIJSKOG PLANA ZA 2020. GODINU KOMUNALNOG PODUZEĆA „SLOBOŠTINA d.o.o“ ZA KOMUNALNE DJELATNOSTI I DONOŠENJE ZAKLJUČKA O USVAJANJU;

IVICA PIVAC- je rekao da su nazočni uz poziv za sjednicu dobili Financijski plan za 2020. godinu Komunalnog poduzeća „Sloboština“ d.o.o za komunalne djelatnosti pa je zamolio direktora komunalnog poduzeća „Sloboština“ d.o.o gosp. Ivana Goluba da obrazloži navedeni akt;

IVAN GOLUB- rekao je da je Financijskim planom za 2020. godinu procjena prihoda u iznosu od 1.488.000,00 kn a rashoda u iznosu od 1.420.000,00 kn te je obrazložio pojedine stavke iz Financijskog plana.

Potom je predsjedavajući otvorio raspravu.

Nakon zaključene rasprave općinsko vijeće je glasovanjem s 13 glasova «za», nitko «protiv» i nitko «suzdržan» od glasovanja u s v o j i l o j e :

FINANCIJSKI PLANA ZA 2020. GODINU KOMUNALNOG PODUZEĆA „SLOBOŠTINA d.o.o“ ZA KOMUNALNE DJELATNOSTI

/Financijski plan i Zaključak u privitku izvornog zapisnika i čine njegov sastavni dio/.

TOČKA 6. RAZLIČITO

Nakon što je iscrpljen dnevni red, predsjedavajući se je zahvalio nazočnima u radu sjednice i zaključio rad 21. sjednice općinskog vijeća Općine Okučani u 19,00 sati.

VODITELJ ZAPISNIKA

Sanja Markanović PREDSJEDNIK

OPĆINSKOG VIJEĆA

Ivica Pivac

OPĆINA OKUČANI

OPĆINSKO VIJEĆE

KLASA: 021-05/19-01-22

URBROJ: 2178/21-01-19-01

Okučani, 30. prosinca 2019.god.